"EAT GOOD FOOD TRUCK ยกทัพสร้างอาชีพ” ช่วยผู้ประกอบการเอสเอ็มอีต่อยอดธุรกิจ
นายทศพล ทังสุบุตร อธิบดีกรมพัฒนาธุรกิจการค้า เปิดเผยว่า กระทรวงพาณิชย์มีนโยบายเร่งสร้างความเข้มแข็งแก่ผู้ประกอบธุรกิจ sme ทุกขนาด พร้อมทั้งพัฒนาช่องทางการตลาด   ใหม่ๆ เพื่อขยายฐานลูกค้าและเข้าถึงผู้บริโภคให้ได้มากที่สุด จึงเร่งผลักดันให้ผู้ประกอบการเอสเอ็มอีประเภทอาหารและเครื่องดื่มเข้าสู่ธุรกิจฟู้ดทรัคให้มากขึ้น อย่างไรก็ตาม ธุรกิจฟู้ดทรัค แม้จะใช้เงินลงทุนไม่สูงมาก มีความยืดหยุ่นและมีความเสี่ยงที่ต่ำกว่าเมื่อเทียบกับร้านอาหารทั่วไป แต่เนื่องด้วยสถานการณ์โควิด-19 ทำให้ธุรกิจได้รับผลกระทบเป็นอย่างมาก  เพื่อช่วยเหลือผู้ประกอบการและเพิ่มโอกาสทางธุรกิจ กรมพัฒนาธุรกิจการค้า จึงได้จัดงาน ‘EAT GOOD FOOD TRUCK ยกทัพสร้างอาชีพ’ เพื่อสนับสนุนให้ผู้ประกอบการได้มีพื้นที่จำหน่ายสินค้าและแสดงศักยภาพในการประกอบธุรกิจ รวมทั้งเป็นสื่อกลางในการเข้าถึงแหล่งทุน โดยเชิญสถาบันการเงินเข้าร่วมให้คำปรึกษาแนะนำสินเชื่อ ซึ่งจะช่วยให้ประชาชนทั่วไปที่ต้องการทำธุรกิจฟู้ดทรัค สามารถเข้าถึงแหล่งทุนได้สะดวกมากขึ้นผู้ที่กำลังมองหาโอกาสทางอาชีพ หรือต้องการขยายธุรกิจในรูปแบบฟู้ดทรัคหรือแฟรนไชส์ ตลอดจนผู้บริโภคที่สนใจซื้อสินค้า สามารถเข้าร่วมกิจกรรมสร้างรายได้ในธุรกิจร้านอาหารเคลื่อนที่ (Food Truck) ในงาน “EAT GOOD FOOD TRUCK ยกทัพสร้างอาชีพ” ระหว่างวันที่ 15 - 19 กันยายน 2564 ณ บริเวณ Parc Paragon ชั้น M ศูนย์การค้าสยามพารากอน